CELEX: 62009TA0527
Language: hu
Date: 2015-04-14 00:00:00
Title: T-527/09. RENV. sz. ügy: A Törvényszék 2015. április 14-i ítélete – Ayadi kontra Bizottság („Hatályon kívül helyezést követő visszautalás — Közös kül- és biztonságpolitika — Az Oszáma bin Ládennel, az al-Kaida hálózattal és a Tálibánnal összeköttetésben álló egyes személyekkel és szervezetekkel szembeni korlátozó intézkedések — 881/2002/EK rendelet — Az Egyesült Nemzetek valamely szerve által összeállított listára felvett személy pénzeszközeinek és gazdasági erőforrásainak befagyasztása — E személy nevének a 881/2002/EK rendelet I. mellékletében szereplő listára történő felvétele — Megsemmisítés iránti kereset — Alapvető jogok — Védelemhez való jog — A hatékony bírói jogvédelemhez való jog — A tulajdon tiszteletben tartásához való jog”)

1.6.2015   
            
            
               HU
            
            
               Az Európai Unió Hivatalos Lapja
            
            
               C 178/11
            
         A Törvényszék 2015. április 14-i ítélete – Ayadi kontra Bizottság
   (T-527/09. RENV. sz. ügy) (1)
   
   ((„Hatályon kívül helyezést követő visszautalás - Közös kül- és biztonságpolitika - Az Oszáma bin Ládennel, az al-Kaida hálózattal és a Tálibánnal összeköttetésben álló egyes személyekkel és szervezetekkel szembeni korlátozó intézkedések - 881/2002/EK rendelet - Az Egyesült Nemzetek valamely szerve által összeállított listára felvett személy pénzeszközeinek és gazdasági erőforrásainak befagyasztása - E személy nevének a 881/2002/EK rendelet I. mellékletében szereplő listára történő felvétele - Megsemmisítés iránti kereset - Alapvető jogok - Védelemhez való jog - A hatékony bírói jogvédelemhez való jog - A tulajdon tiszteletben tartásához való jog”))
   (2015/C 178/12)
   Az eljárás nyelve: angol
   
      Felek
   
   
      Felperes: Chafiq Ayadi (Dublin, Írország) (képviselők: H. Miller solicitor, P. Moser QC, E. Grieves barrister és R. Graham solicitor)
   
      Alperes: Európai Bizottság (képviselők: E. Paasivirta, T. Scharf és M. Konstantinidis meghatalmazottak)
   
      Az alperest támogató beavatkozók: Írország (képviselők: E. Creedon meghatalmazott, segítője kezdetben: E. Regan és N. Travers SC, később: N. Travers); az Európai Unió Tanácsa (képviselők: E. Finnegan és G. Étienne meghatalmazottak)
   
      Az ügy tárgya
   
   Az Oszáma bin Ládennel, az Al-Qaida [helyesen: al-Kaida] hálózattal és a Tálibánnal összeköttetésben álló egyes személyekkel és szervezetekkel szemben meghatározott szigorító [helyesen: korlátozó] intézkedések bevezetéséről szóló 881/2002/EK tanácsi rendelet 114. alkalommal történő módosításáról szóló, 2009. október 13-i 954/2009/EK bizottsági rendelet (HL L 269., 20. o.) megsemmisítése iránti kérelem, amennyiben e jogi aktus a felperesre vonatkozik.
   
      Az ítélet rendelkező része
   
   
               1)
            
            
               A Törvényszék megsemmisíti az Oszáma bin Ládennel, az Al-Qaida [helyesen: al-Kaida] hálózattal és a Tálibánnal összeköttetésben álló egyes személyekkel és szervezetekkel szemben meghatározott szigorító [helyesen: korlátozó] intézkedések bevezetéséről szóló 881/2002/EK tanácsi rendelet 114. alkalommal történő módosításáról szóló, 2009. október 13-i 954/2009/EK bizottsági rendeletet, amennyiben e jogi aktus Chafiq Ayadira vonatkozik.
            
         
               2)
            
            
               Az Európai Bizottság a saját költségein kívül viseli C. Ayadi költségeit, valamint a költségmentesség címén a Törvényszék által megelőlegezett összegeket.
            
         
               3)
            
            
               Írország és az Európai Unió Tanácsa maga viseli saját költségeit.
            
         
      (1)  HL C 148., 2010.6.5.